97/86/EY: Komission päätös, tehty 10 päivänä tammikuuta 1997, yhteisön erityisestä rahoitustuesta suu- ja sorkkataudin hävittämiseen Kreikasta liittyvän valvonnan osalta (Ainoastaan kreikankielinen teksti on todistusvoimainen)



Virallinen lehti nro L 027 , 30/01/1997 s. 0037 - 0038



KOMISSION PÄÄTÖS, tehty 10 päivänä tammikuuta 1997, yhteisön erityisestä rahoitustuesta suu- ja sorkkataudin hävittämiseen Kreikasta liittyvän valvonnan osalta (Ainoastaan kreikankielinen teksti on todistusvoimainen) (97/86/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäalan tietyistä kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 3 artiklan 2 kohdan ja 11 artiklan 4 kohdan, sekä katsoo, että suu- ja sorkkatautia on esiintynyt Kreikassa 3 päivän heinäkuuta ja 30 päivän syyskuuta 1996 välisenä aikana, tämän taudin esiintyminen aiheuttaa vakavan vaaran yhteisön karjalle, ja taudin mahdollisimman pikaisen hävittämisen helpottamiseksi yhteisöllä on mahdollisuus osallistua antamalla rahallista tukea, suu- ja sorkkataudin esiintymisen vahvistuttua virallisesti Kreikan viranomaiset toteuttivat päätöksen 90/424/ETY 3 artiklan 2 kohdan ja yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, määräysten ja säännösten mukaiset toimenpiteet; Kreikan viranomaiset antoivat nämä toimenpiteet tiedoksi, suu- ja sorkkatautia esiinnyttyä Kreikassa heinäkuussa 1996, komissio teki 18 päivänä heinäkuuta 1996 päätöksen 96/440/EY (4) suu- ja sorkkatautia koskevista suojatoimenpiteistä Kreikassa; tautitilanteen perusteella kyseinen päätös kumottiin ja käyttöönotettuja suojatoimenpiteitä muutettiin tietyistä suu- ja sorkkatautia koskevista suojatoimenpiteistä Kreikassa ja komission päätöksen 96/440/EY kumoamisesta 30 päivänä elokuuta 1996 tehdyllä komission päätöksellä 96/526/EY (5), suu- ja sorkkatautitilanne vaatii taudin tehostettua valvontaa, Kreikka on esittänyt 19 päivänä syyskuuta 1996 päivätyllä kirjeellä ohjelman suu- ja sorkkataudin valvomiseksi Rodopissa; tässä ohjelmassa otetaan huomioon päätöksen 96/526/EY liitteen II määräykset, taudin valvomiseksi kutakin kylää voidaan pitää epidemiologisena yksikkönä lammas- ja vuohitilojen osalta, edellytykset yhteisön rahoitustuen saamiseksi Kreikan esittämälle valvontaohjelmalle ovat täyttyneet, erityisesti valvonnan varmistamiseksi on tärkeätä soveltaa yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (6), sellaisena kuin se on viimeksi muutettuna asetuksella (ETY) N:o 2048/88 (7), 8 ja 9 artiklaa, moitteettoman varainhoidon toteuttamiseksi on tarpeen, että Kreikka lähettää komissiolle tarvittavat tietoja tukevat asiakirjat, on tarpeen vahvistaa etukäteen yhteisön rahoitustuen enimmäismäärä tätä toimenpidettä varten, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Hyväksytään Kreikan 19 päivänä syyskuuta 1996 esittämä suu- ja sorkkatautia koskeva valvontaohjelma. 2. Kreikka voi saada yhteisöltä rahoitustukea 1 päivän lokakuuta 1996 ja 31 päivän joulukuuta 1996 välisenä aikana ilmenevien suu- ja sorkkatautitapausten valvomiseksi. Valvonta on toteutettava päätöksen 96/526/EY liitteen II määräysten mukaisesti. Yhteisön rahoitusosuus on 70 prosenttia seuraaviin seikkoihin liittyvistä kustannuksista: - nautakarjan, lampaiden ja vuohien kliiniset tarkastukset - tarkastettuihin karjoihin liittyvistä epidemiologisista tiedoista pidettyjen rekistereiden ylläpito - verinäytteiden keräys ja kuljetus - reagenssien ostaminen ja näytteiden laboratoriotutkimukset. 2 artikla 1. Yhteisön rahoitustuki myönnetään sen jälkeen, kun tietoja tukevat asiakirjat on toimitettu. 2. Edellä 1 kohdassa tarkoitettuihin asiakirjoihin on sisällyttävä 1 artiklassa lueteltujen toimenpiteiden osalta: a) epidemiologinen selvitys, joka kattaa kaikissa eläinlääkinnällisissä alapiireissä suoritetut tutkimukset; b) selvitys suoritetuista laboratoriokokeista; c) rahoitusselvitys, johon sisältyy luettelo edunsaajista, heidän sijaintipaikoistaan ja maksetuista summista. 3. Yhteisön rahoitustuki rajoitetaan 30 000 ecuun. 3 artikla Asetuksen (ETY) N:o 729/70 8 ja 9 artiklaa sovelletaan soveltuvin osin. 4 artikla Tämä päätös on osoitettu Helleenien tasavallalle. Tehty Brysselissä 10 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 315, 26.11.1985, s. 11 (4) EYVL N:o L 181, 20.7.1996, s. 38 (5) EYVL N:o L 221, 31.8.1996, s. 65 (6) EYVL N:o L 94, 28.4.1970, s. 13 (7) EYVL N:o L 185, 15.7.1988, s. 1